EVROPSKA KOMISIJA Bruselj, 1.6.2016 COM(2016) 315 final 2016/0158(NLE) Predlog UREDBA SVETA o spremembi Uredbe Sveta (EU) 2015/2265 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2016–2018



OBRAZLOŽITVENI MEMORANDUM 1.OZADJE PREDLOGA •Razlogi za predlog in njegovi cilji Uredba Sveta (EU) 2015/2265 z dne 7. decembra 2015 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2016–2018 je bila sprejeta 7. decembra 2015. Cilj Uredbe je zagotoviti konkurenčnost predelovalne industrije Evropske unije z zagotavljanjem ustrezne oskrbe z ribiškimi proizvodi za industrijo, ne da bi bila ogrožena proizvodnja ribiških proizvodov v Uniji. Uredba v ta namen znižuje ali opušča uvozne dajatve za nekatere ribiške proizvode v okviru tarifnih kvot ustreznega obsega. Opredeljuje tudi postopke predelave, za katere je na voljo uporaba tarifnih kvot („zahtevani postopki“) ali ni na voljo. Po sprejetju Uredbe so nekateri predelovalci EU in države članice obvestili Komisijo, da predelovalna industrija Unije ne more ustrezno uporabljati tarifne kvote z zaporedno številko 09.2760 (cel oslič in rožnati huj). Razlog naj bi bil ta, da zahtevani postopki za ta proizvod ne vključujejo „narezovanja“. Predelovalna industrija Unije navaja, da bi se približno 95 % te tarifne kvote uporabljalo za njegovo predelavo z narezovanjem. Zato je treba uvesti narezovanje kot zahtevani postopek, da se zagotovi uporaba te kvote in konkurenčnost tega sektorja. •Skladnost z veljavnimi predpisi s področja zadevne politike Ni relevantno. •Skladnost z drugimi politikami Unije Ni relevantno. 2.PRAVNA PODLAGA, SUBSIDIARNOST IN SORAZMERNOST •Pravna podlaga Člen 31 Pogodbe o delovanju Evropske unije. •Subsidiarnost (za neizključno pristojnost) Dajatve skupne carinske tarife so v izključni pristojnosti Unije. Načelo subsidiarnosti se zato za te določbe ne uporablja. •Sorazmernost Predlog je v skladu z načelom sorazmernosti iz naslednjega razloga: carinska unija je skupna politika in bi se zato morala izvajati z uredbami Sveta. •Izbira instrumenta

Ni relevantno. 3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA •Naknadne ocene/preverjanja ustreznosti obstoječe zakonodaje Ni relevantno. •Posvetovanja z zainteresiranimi stranmi Po sprejetju Uredbe so nekateri predelovalci EU in države članice obvestili Komisijo, da predelovalna industrija Unije ne more ustrezno uporabljati tarifne kvote z zaporedno številko 09.2760 (cel oslič in rožnati huj). Razlog naj bi bil ta, da zahtevani postopki za ta proizvod ne vključujejo „narezovanja“. Predelovalna industrija Unije navaja, da bi se približno 95 % te tarifne kvote uporabljalo za njegovo predelavo z narezovanjem. Zato je treba uvesti narezovanje kot zahtevani postopek, da se zagotovi uporaba te kvote in konkurenčnost tega sektorja. •Zbiranje in uporaba strokovnih mnenj Ni relevantno. •Ocena učinka Ni relevantno. Gre za „tehnično“ spremembo Uredbe (EU) 2015/2265, ki je bila sprejeta decembra 2015. Za Uredbo (EU) 2015/2265 ocena učinka ni bila potrebna. •Ustreznost in poenostavitev ureditve Ni relevantno. •Temeljne pravice Ni relevantno. 4.PRORAČUNSKE POSLEDICE Ta predlog ne vpliva na proračun Komisije. 5.DRUGI ELEMENTI •Načrti za izvedbo ter ureditev spremljanja, ocenjevanja in poročanja Ni relevantno.

•Obrazložitveni dokumenti (za direktive) Ni relevantno. •Natančnejša pojasnitev posameznih določb predloga Uredba Sveta (EU) 2015/2265 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2016–2018 je bila sprejeta 7. decembra 2015. Cilj Uredbe je zagotoviti konkurenčnost predelovalne industrije Evropske unije z zagotavljanjem ustrezne oskrbe z ribiškimi proizvodi za industrijo, ne da bi bila ogrožena proizvodnja ribiških proizvodov v Uniji. Uredba v ta namen znižuje ali opušča uvozne dajatve za nekatere ribiške proizvode v okviru tarifnih kvot ustreznega obsega. Opredeljuje tudi postopke predelave, za katere je na voljo uporaba tarifnih kvot („zahtevani postopki“) ali ni na voljo. Po sprejetju Uredbe so nekateri predelovalci EU in države članice obvestili Komisijo, da predelovalna industrija Unije ne more ustrezno uporabljati tarifne kvote z zaporedno številko 09.2760 (cel oslič in rožnati huj). Razlog naj bi bil ta, da zahtevani postopki za ta proizvod ne vključujejo „narezovanja“. Predelovalna industrija Unije navaja, da bi se približno 95 % te tarifne kvote uporabljalo za njegovo predelavo z narezovanjem. Zato je treba uvesti narezovanje kot zahtevani postopek, da se zagotovi uporaba te kvote in konkurenčnost tega sektorja. 2016/0158 (NLE) Predlog UREDBA SVETA o spremembi Uredbe Sveta (EU) 2015/2265 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2016–2018 SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 31 Pogodbe, ob upoštevanju predloga Evropske komisije, ob upoštevanju naslednjega: (1)Uredba Sveta (EU) 2015/2265 odpira in zagotavlja upravljanje avtonomnih tarifnih kvot Unije za nekatere ribiške proizvode v obdobju 2016–2018. Za vsako tarifno kvoto je bil določen ustrezni obseg, da se zagotovijo ustrezni pogoji oskrbe za industrijo Unije v obdobju 2016–2018. (2)V tretjem odstavku opombe 2 v Prilogi k Uredbi (EU) 2015/2265 so opisani postopki predelave, za katere se lahko uporabljajo določene tarifne kvote. V navedenem odstavku narezovanje ni vključeno med navedene zahtevane postopke za zamrznjenega osliča in rožnatega huja, ki sta zajeta v tarifni kvoti z zaporedno številko 09.2760. (3)Za uporabo navedene tarifne kvote je primerno vključiti narezovanje kot zahtevani postopek. (4)Uredbo (EU) 2015/2265 bi bilo zato treba ustrezno spremeniti. (5)Obdobje, v katerem se uporabljajo kvote, odprte z Uredbo (EU) 2015/2265, prvo leto traja od 1. januarja do 31. decembra 2016. Ker je treba zagotoviti enako obravnavanje gospodarskih subjektov, bi se morala ta uredba uporabljati retroaktivno od 1. januarja 2016 –